

**JAVNA VATROGASNA POSTROJBA**

**GRADA ŠIBENIKA**

Put groblja 2

22000 ŠIBENIK

KLASA: 112-02/25-01/01

URBROJ: 2182-1-55-01-25-11

Šibenik, 09. lipnja 2025.

Temeljem članka 40. Statuta Javne vatrogasne postrojbe grada Šibenika (KLASA: 007-01/23-02/01, URBROJ: 2182-1-55-03-23-1 od 23 lipnja 2023.), a vezano uz Natječaj za zasnivanje radnog odnosa (KLASA: 112-02/25-01/01, URBROJ: 2182-1-55-01-25-3 od 09. svibnja 2025.), nastavno na Odluku o odabiru kandidata za radno mjesto stručni savjetnik/ca za knjigovodstvo i proračun - 1 (jedan) izvršitelj/ca na određeno vrijeme s probnim rokom od 4 (četiri) mjeseca (KLASA: 112-02/25-01/01, URBROJ: 2182-1-55-01-25-10 od 29. svibnja 2025.) po provedenom natječaju u postupku prijema Ivane Laće u službu na određeno vrijeme, pokrenutog po službenoj dužnosti, zapovjednik Javne vatrogasne postrojbe grada Šibenika donosi sljedeću:

**O D L U K U**

**o prijemu u službu**

1. **IVANA LAĆA,** diplomirani ekonomist (dipl.oec.), primit će se u službu na određeno vrijeme uz probni rok od četiri mjeseca, na radno mjesto stručna savjetnica za knjigovodstvo i proračun, po izvršenju točke 2. ove Odluke.
2. Po izvršnosti ove odluke s osobom imenovanom točkom 1. ove Odluke sklopiti će se ugovor o radu.

**O B R A Z L O Ž E NJ E**

Javna vatrogasna postrojba grada Šibenika raspisala je natječaj za zasnivanje radnog odnosa na određeno vrijeme uz probni rok od tri, odnosno četiri mjeseca za radno mjesto stručni savjetnik/ca za knjigovodstvo i proračun– 1 (jedan) izvršitelj/ca, koji je objavljen pri HZZ – Područna služba Šibenik, na web stranici Javne vatrogasne postrojbe grada Šibenika www.jvp-sibenik.hr, na oglasnim pločama Grada Šibenika i Javne vatrogasne postrojbe grada Šibenika te je rok za prijavu na isti bio od 09. svibnja 2025. godine do (uključujući) 17. svibnja 2025. godine.

U natječaju je navedeno da kandidati moraju ispunjavati sljedeće uvjete za radno mjesto: da ima državljanstvo Republike Hrvatske, završen najmanje preddiplomski sveučilišni studij ili kratki stručni studij ili preddiplomski stručni studij u trajanju od tri godine iz društvenog područja ekonomske struke, radno iskustvo od tri godine na poslovima struke, poznavanje rada na osobnom računalu, da nije kažnjavan za kaznena djela protiv službene dužnosti (glava XXVIII.), a koja su propisana Kaznenim zakonom (NN 125/11, 144/12, 56/15, 61/15, 101/17, 118/18, 126/19, 84/21, 114/22, 114/23, 36/24), da mu nije prestao radni odnos u državnom tijelu ili tijelu jedinice lokalne i područne (regionalne) samouprave sukladno odredbama članka 54. Zakona o državnim službenicima (NN 155/23) i članka 15. i 16. Zakona o službenicima i namještenicima u lokalnoj i područnoj (regionalnoj) samoupravi (NN 86/08, 61/11, 04/18, 112/19), da ima zdravstvenu sposobnost za obavljanje poslova radnog mjesta za koje se natječe.

Odlukom je imenovano povjerenstvo za provedbu postupka izbora kandidata, Povjerenstvo je uvidom u predanu dokumentaciju utvrdilo kandidate koji ispunjavaju formalne uvjete natječaja. Sukladno Obavijesti u svezi provedbe natječaja za zasnivanje radnog odnosa, objavljenoj uz Natječaj na web stranici Javne vatrogasne postrojbe grada Šibenika www.jvp-sibenik.hr, utvrđeno je da svi prijavljeni kandidati ispunjavaju formalne uvjete natječaja te se smatraju kandidatima u postupku o čemu su i obavješteni objavom Poziva na prethodnu provjeru znanja i sposobnosti (KLASA: 112-02/25-01/01, URBROJ: 2182-1-55-15-25-7 od 23. svibnja 2025.) na web stranici Javne vatrogasne postrojbe grada Šibenika www.jvp-sibenik.hr.

Na testiranje 29. svibnja 2025. godine pristupila su sva tri kandidata.

Pisani test sastojao se od ukupno 10 pitanja bitnih za obavljanje poslova radnog mjesta te je na istom bilo moguće, točnim odgovorima, postići najviše 10 bodova. Testiranje je uključivalo provjeru znanja kandidata, sukladno objavljenim pravnim i drugim izvorima za pripremanje kandidata za testiranje te je uključivalo bodovani intervju.

Nakon provjere znanja i sposobnosti kandidata i intervjua, najveći ukupni broj bodova ostvarila je Ivana Laća.

Za izabranu kandidatkinju prije donošenja odluke o prijemu izvršena je provjera nepostojanja zapreka po službenoj dužnosti, odnosno zatraženo je posebno uvjerenje od Ministarstva pravosuđa Republike Hrvatske te također provjera zdravstvenog stanja, čime je potvrđeno nepostojanje zapreka za prijam, kao i zadovoljavajuće zdravstveno stanje.

Uputa o pravnom lijeku:

Protiv ove Odluke može se izjaviti žalba Vatrogasnom vijeću Javne vatrogasne postrojbe grada Šibenika u roku od 15 dana od dana dostave.

**JAVNA VATROGASNA POSTROJBA**

 **GRADA ŠIBENIKA**

 **ZAPOVJEDNIK**

 **Volimir Milošević, dipl.ing.sig.**

*Dostaviti:*

* *Kandidatima, javnom objavom*
* *Pismohrana, ovdje*